Ρόμπερτ Ε. Χάουαρντ

Ο Ρόμπερτ Ε. Χάουαρντ (22 Ιανουαρίου 1906 – 11 Ιουνίου 1936) ήταν Αμερικανός ποιητής και συγγραφέας της φανταστικής λογοτεχνίας και της επιστημονικής φαντασίας, γνωστός ως δημιουργός του Κόναν του βάρβαρου. Σε διάστημα δώδεκα ετών, ο Χάουαρντ έγραψε περισσότερες από εκατό ιστορίες, οι οποίες δημοσιεύτηκαν σε περιοδικά της εποχής του και κυρίως, στο Weird Tales.The Works of Robert E. Howard

Βιογραφία
Ο Ρόμπερτ Ε. Χάουαρντ γεννήθηκε στις 22 Ιανουαρίου του 1906 από τον γιατρό Ισαάκ Μορντεκάι Χάουαρντ και την Έστερ Τζέιν Έρβιν Χάουαρντ στο Πίστερ του Τέξας. Λόγω της δουλειάς του πατέρα του, ταξίδευε συχνά σε διάφορα μέρη της πολιτείας του Τέξας. Η μητέρα του έπαιξε σημαντικό ρόλο στο να αγαπήσει την λογοτεχνία και την ποίηση, αν και ο ίδιος απέφευγε την παρακολούθηση των σχολικών του μαθημάτων. Από τα εννέα του χρόνια ξεκίνησε να γράφει σύντομα ιστορικά μυθιστορημάτα, ενώ παράλληλα ήταν οπαδός της πυγμαχίας, με την οποία ασχολήθηκε ερασιτεχνικά.

Η πρώτη του επαγγελματική προσπάθεια ήταν για το περιοδικό Weird Tales, με την ιστορία Spear and Fang να του αποδίδει το ποσό των 16 δολαρίων.Spear and Fang - Project Gutenberg Australia Το 1926, ξεκίνησε την συγγραφή ενός από τα καλύτερα έργα του, του The Shadow Kingdom, ενώ τον Αύγουστο του 1928 δημοσιεύθηκε στο προαναφερθέν περιοδικό το διήγημα Red Shadows, που αργότερα μετονομάστηκε σε Σόλομον Κέιν. Το The Shadow Kingdom δημοσιεύθηκε ένα χρόνο αργότερα. Μέσα στο 1929, το περιοδικό Ghost Series δημοσίευσε το The Apparition in the Prize Ring, ενώ το περιοδικό Argosy εξέδωσε το Crowd-Horror.

Ο Χάουαρντ γνώρισε μεγάλη επιτυχία όταν το περιοδικό Fight Stories ξεκίνησε να δημοσιεύει τις ιστορίες του ναύτη Στιβ Κόστιγκαν, όπου παρουσίαζε τον πρωταγωνιστή σε πρώτο πρόσωπο και συμπεριέλαβε πολλά κωμικά στοιχεία.Robert E. Howard Readers - Boxing Stories: Sailor Steve Costigan

Μετά το 1930, οι ιστορίες του επηρεάστηκαν από στοιχεία ανατολίτικου πολιτισμού και ιστορικά γεγονότα. Τον Φεβρουάριο του 1932, δημοσίευσε το ποίημα με τίτλο Κιμμερία, που ονομάστηκε από την φανταστική χώρα από την οποία προερχόταν ο Κόναν ο βάρβαρος.Cimmeria (poem) | Conan Wiki | Fandom powered by Wikia Στα τέλη της ίδιας χρονιάς, έγινε γνωστός για πρώτη φορά ο Κόναν μέσω του Weird Tales και από το 1933 ως το 1936 έγραψε δεκαεπτά διηγήματα με τον βάρβαρο πρωταγωνιστή.List of Robert E. Howard's Conan stories

Ο Χάουαρντ είχε σχέση με την Νόβαλαϊν Πράις, η οποία αργότερα είχε σχέση και με τον καλύτερο του φίλο, Τρούετ Βίνσον. Ο ίδιος, υπέφερε από κατάθλιψη και από οιδιπόδειο σύμπλεγμα, ενώ φοβόταν το γήρας, κάτι που είναι φανερό από την "αιώνια νεότητα" πολλών από τους πρωταγωνιστές του. Όταν έμαθε ότι η μητέρα του βρίσκεται σε κώμα και δεν θα επανέλθει, αυτοπυροβολήθηκε στις 11 Ιουνίου 1936.The Untimely Death of Robert E. Howard | Kirkus Reviews

Πλέον, το σπίτι του στο Κρος Πλέινς του Τέξας έχει μετατραπεί σε μουσείο.

Βιβλιογραφία
Παρακάτω αναφέρονται οι τίτλοι των σειρών διηγημάτων του Χάουαρντ. Κάθε μία εξ αυτών περιελάμβανε πολυάριθμες ιστορίες.
Ιστορίες Φαντασίας
 Κόναν ο βάρβαρος
 Κουλ
 Σόλομον Κέιν
 Μπραν Μακ Μορν
 Τούρλοχ Ντουμπ Ο'Μπράιεν
 Τζέιμς Άλισον

Πυγμαχικές ιστορίες
 Στιβ Κόστιγκαν
 Ντένις Ντόργκαν
 Κιντ Άλισον
 Έις Τζέσελ

Ιστορίες Γουέστερν
 Μπρέκινριτζ Έλκινς
 Πάικ Μπέρφιλντ
 Γκρίζλι Έλκινς
 Μπάκνερ Τζόπαρντι Γκράιμς
 Στιβ Άλισον

Ιστορίες Ντετέκτιβ
 Στιβ Χάρισον
 Μπουτς Γκόρμαν & Μπρεντ Κίρμπι
 Στιβ Μπέντερ, Γουίρι ΜακΓκρόου & η ΦάλαιναΙστορικά διηγήματα
 Ελ Μπόρακ
 Άγκνες της Καστιγιόν
 Κόρμακ Φιτζόφρι
 Κίρμπι Ο' Ντόνελ
 Κόρμακ Μακ Αρτ
 Λαλ Σιν
 Μαύρος Βουλμέα
 Έλεν Ταβρέλ

Ιστορίες τρόμου
 Τζον Κίρογουαν
 Το Έπος της Φέρινγκ Τάουν
  Ντε Μοντούρ
 Παράξενη Δύση

Κωμικές ιστορίες

"Πικάντικες" ιστορίες
 Μπιλ Κλάντον

Παραπομπές

Πηγές
 HOWARD, ROBERT ERVIN | The Handbook of Texas Online
 Robert E. Howard - Thefamouspeople.com
 The Creator of Conan, Part 2: The Death and Life of Robert E. Howard

Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί συγγραφείς επιστημονικής φαντασίας
Κατηγορία:Αμερικανοί ποιητές